CELEX: 32018D0221(01)
Language: hu
Date: 2018-02-19 00:00:00
Title: A Tanács határozata (2018. február 19.) a Közösségi Növényfajta-hivatal fellebbezési tanácsa elnökének kinevezéséről

21.2.2018   
            
            
               HU
            
            
               Az Európai Unió Hivatalos Lapja
            
            
               C 65/4
            
         A TANÁCS HATÁROZATA
   (2018. február 19.)
   a Közösségi Növényfajta-hivatal fellebbezési tanácsa elnökének kinevezéséről
   (2018/C 65/04)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a közösségi növényfajta-oltalmi jogokról szóló, 1994. július 27-i 2100/94/EK tanácsi rendeletre (1) és különösen annak 47. cikke (1) bekezdésére,
   mivel:
   
               (1)
            
            
               A Tanács a 2012. december 4-i határozatával (2) megújította Paul A.C.E. VAN DER KOOIJ-nak, a Közösségi Növényfajta-hivatal (a továbbiakban: Hivatal) fellebbezési tanácsa elnökének hivatali idejét.
            
         
               (2)
            
            
               Paul A.C.E. VAN DER KOOIJ hivatali ideje 2017. december 18-án lejárt.
            
         
               (3)
            
            
               A Bizottság 2017. december 14-én – a Hivatal igazgatási tanácsa véleményének kézhezvételét követően – az előválogatott jelöltek listáján szereplő egyetlen személyként Paul A.C.E. VAN DER KOOIJ-t javasolta a Hivatal fellebbezési tanácsának elnöki tisztségére,
            
         ELFOGADTA EZT A HATÁROZATOT:
   1. cikk
   (1)   A Tanács ötéves időtartamra kinevezi Paul A.C.E. VAN DER KOOIJ-t a Közösségi Növényfajta-hivatal (a továbbiakban: a Hivatal) fellebbezési tanácsa elnökének.
   (2)   Paul A.C.E. VAN DER KOOIJ hivatali ideje a hivatalba lépésének napján kezdődik. A hivatalba lépés napját az elnök és a Hivatal igazgatási tanácsa határozza meg.
   2. cikk
   A Hivatal igazgatási tanácsának elnöke felhatalmazást kap arra, hogy az 1. cikk végrehajtásához szükséges minden intézkedést meghozzon.
   3. cikk
   Ez a határozat az elfogadásának napján lép hatályba.
   
      Kelt Brüsszelben, 2018. február 19-én.
      
         
            a Tanács részéről
         
         
            az elnök
         
         R. PORODZANOV
      
   
   
      (1)  HL L 227., 1994.9.1., 1. o.
   
   
      (2)  A Tanács határozata (2012. december 4.) a Közösségi Növényfajta-hivatal fellebbezési tanácsa elnöke hivatali idejének megújításáról (HL C 378., 2012.12.8., 2. o.).